**ΚΕΦΑΛΑΙΟ ΙΙΙ: ΠΕΡΙΟΔΟΣ ΤΗΣ ΜΕΓΑΛΗΣ ΑΚΜΗΣ ΤΟΥ ΒΥΖΑΝΤΙΟΥ (717-1025)**

**Β. ΚΟΙΝΩΝΙΑ ΚΑΙ ΟΙΚΟΝΟΜΙΑ**

**1. Οι εξελίξεις στην οικονομία και την κοινωνία**

Στα χρόνια της δυναστείας των Μακεδόνων αυξήθηκε ο πληθυσμός και αναπτύχθηκε η οικονομία, ιδιαίτερα στις πόλεις.

Οικονομία και κοινωνία της υπαίθρου.

Στα τέλη του 8ου αι. και στις αρχές του 9ου αι.:

* Αρχίζει να σχηματίζεται μια νέα αριστοκρατία της γης.
* Παράλληλα, υπάρχει και η αριστοκρατία των αξιωμάτων (αυτοί που διαθέτουν κρατικά αξιώματα).
* Σταδιακά οι δύο ομάδες της αριστοκρατίας μέσω γάμων συγχωνεύτηκαν σε μία ενιαία τάξη στα τέλη του 10ου αι. Ονομάστηκαν **δυνατοί**. Στους δυνατούς περιλαμβάνονταν οι πολιτικοί, οι στρατιωτικοί και οι θρησκευτικοί άρχοντες καθώς και οι διαχειριστές της κρατικής, της αυτοκρατορικής, της εκκλησιαστικής και μοναστικής περιουσίας.

Οι αγρότες αποτελούνταν από:

* + Ελεύθερους γαιοκτήμονες,
  + ακτήμονες γεωργούς που ενοικίαζαν γη για καλλιέργεια,
  + πάροικους, που ήταν δεμένοι με τη γη ή είχαν προσωπική εξάρτηση από τους κυρίους της.

Κατάσταση αγροτικής οικονομίας

* + - Από τις αρχές του 9ου αι. η αγροτική κοινότητα και οι ανεξάρτητοι αγρότες κινδύνευαν να χάσουν την περιουσία τους από τους μεγαλοκτηματίες.
    - Οι μεγαλοκτηματίες αποκτούσαν τη γη των μικροκαλλιεργητών είτε νόμιμα (αγορά ή κληροδοσία) είτε παράνομα. Πολλές φορές αξιοποιούσαν τη φορολογική πίεση του κράτους.
    - Οι ευγενείς από τα έσοδα των κτημάτων τους ζούσαν πολυτελώς και αρνούνταν να δαπανήσουν χρήματα για να βελτιώσουν τα μέσα και τις τεχνικές της παραγωγής.
    - Τα μεγάλα κτήματα δεν ήταν ενιαία: αποτελούνταν από διάσπαρτες εκτάσεις, τα χωρία ή προάστεια, και τα καλλιεργούσαν ελεύθεροι ενοικιαστές ή πάροικοι.
    - Η αγροτική οικονομία παρέμενε στάσιμη.

Οικονομία και κοινωνία των πόλεων

* + - * Η οικονομία στις πόλεις γνώρισε μεγάλη ανάπτυξη
      * Στις αρχές του 9ου αι., παλιές πόλεις, όπως η Πάτρα και η Σπάρτη, ανοικοδομήθηκαν, ενώ ιδρύθηκαν και νέες.
      * Κάστρα έγιναν πόλοι οικονομικής ανάπτυξης. Μέσα σε αυτά αναπτύσσονταν οικονομικές δραστηριότητες. Μετατράπηκαν σε «αστυκώμας» ή «αγροτοπόλεις».

Οι έμποροι και οι βιοτέχνες

* Ήταν οργανωμένοι σε συντεχνίες ή επαγγελματικά σωματεία.
* Με βάση κάποιες διατάξεις διαμορφώνονταν το ύψος της παραγωγής και οι τιμές των προϊόντων.
* Οι διατάξεις που αφορούσαν τα επαγγέλματα στην Κωνσταντινούπολη καθορίζονταν από το Επαρχικόν Βιβλίον.
* Οι βιοτεχνίες επεξεργάζονταν τρόφιμα, ενώ από το 10ο αι. εμφανίστηκαν επιχειρήσεις σχετικές με την επεξεργασία πολυτελών προϊόντων (μετάξι, πολύτιμοι λίθοι).
* Το βυζαντινό εξωτερικό εμπόριο αναβίωσε το 10 αι. Υπήρχαν σχέσεις: με τους Βουλγάρους και τους Ρώσους, με τους Άραβες (Χαλιφάτο), με τις ιταλικές πόλεις και ιδιαίτερα τη Βενετία. Το Βυζάντιο από τις εξωτερικές αγορές προμηθεύονταν μπαχαρικά, βαφικές ύλες κ.ά.

Μεσαία τάξη και δήμος

Η ανάπτυξη της οικονομίας των πόλεων οδήγησε στη διαμόρφωση μιας ισχυρής μεσαίας τάξης που αποτελούνταν από εμπόρους και βιοτέχνες. Οργανωμένη σε συντεχνίες ή αδελφότητες υποκινούσε λαϊκά κινήματα κατά των ευγενών, ιδιαίτερα τον 11 ο αι. Οι πολυάριθμες λαϊκές μάζες των πόλεων αποτελούνταν από φτωχούς που εργάζονταν περιστασιακά ή ήταν άνεργοι.

**2. Η νομοθεσία της Μακεδονικής Δυναστείας και η σύγκρουσή τους με τους δυνατούς**

Η νομοθετική δραστηριότητα

Οι αυτοκράτορες της δυναστείας των Μακεδόνων, για να αντιμετωπίσουν τα προβλήματα που αφορούσαν τη διοίκηση του Κράτους, εξέδωσαν μια σειρά νόμων που ανταποκρίνονταν στις συνθήκες της εποχής τους. Εκδόθηκαν οι ακόλουθες συλλογές ή μεμονωμένοι νόμοι:

* **Πρόχειρος Νόμος**: εύχρηστο απάνθισμα νόμων που αντικατέστησε την Εκλογή (νομική συλλογή της δυναστείας των Ισαύρων).
* **Επαναγωγή**: εισαγωγή στον Πρόχειρο Νόμο που καθόριζε με ακρίβεια τις αρμοδιότητες του αυτοκράτορα και του πατριάρχη.
* **Βασιλικά**: συλλογή νόμων (η οποία αντλεί, κυρίως, από τις νομικές συλλογές του Ιουστινιανού και η οποία αποτελούνταν από εξήντα βιβλία).
* **Επαρχικόν Βιβλίον**: διατάξεις που ρύθμιζαν τη λειτουργία των συντεχνιών της Κωνσταντινούπολης.
* **Νεαρές**: νέοι νόμοι που είχαν ως επιδίωξη τον περιορισμό της μεγάλης γαιoκτησίας.

Νόμοι και αγώνας κατά των δυνατών

Η προσπάθεια για τον περιορισμό της δύναμης των δυνατών ήταν βασικό γνώρισμα της κοινωνικής πολιτικής των Μακεδόνων. Οι δυνατοί επιδίωκαν να πάρουν τη γη των φτωχών καλλιεργητών, να αποσπάσουν προνόμια και να κατακτήσουν την πολιτική εξουσία.

*Το Βυζαντινό Κράτος έδινε εκείνη την περίοδο ιδιαίτερη βαρύτητα στην προστασία των μικρών καλλιεργητών, γιατί αυτοί:*

* Με τους φόρους που πλήρωναν εξασφάλιζαν το μεγαλύτερο μέρος των κρατικών εσόδων.
* Αποτελούσαν την κύρια βάση του στρατού.

Με τους νόμους τους οι Μακεδόνες αυτοκράτορες πέτυχαν:

* + Όταν πουλιόταν ένα κομμάτι κοινοτικής γης, οι πωλητές να προτιμούν για αγοραστές τους γείτονες και τους συγγενείς.
  + Να επιστραφούν στους φτωχούς καλλιεργητές, χωρίς αποζημίωση, τα χωράφια που είχαν πάρει οι δυνατοί.
  + Να απαγορεύεται η πώληση και η αγορά των στρατιωτικών κτημάτων, αφού όσοι είχαν αυτά τα κτήματα ήταν υποχρεωμένοι να στρατεύονται.
  + Να περιοριστεί η αύξηση της εκκλησιαστικής περιουσίας.
  + Να πληρώνουν οι δυνατοί τους φόρους των φτωχών του χωριού (αλληλέγγυον). Παλιότερα, τους φόρους αυτούς τους πλήρωναν όλα τα μέλη της κοινότητας.