**ΚΕΦΑΛΑΙΟ ΙV: ΠΕΡΙΟΔΟΣ ΤΗΣ ΚΡΙΣΗΣ ΤΟΥ ΒΥΖΑΝΤΙΟΥ (1025 - 1453)**

**Α. Η ΕΞΑΣΘΕΝΗΣΗ ΤΟΥ ΒΥΖΑΝΤΙΟΥ ΚΑΙ ΤΟ ΣΧΙΣΜΑ ΜΕ ΤΗ ΔΥΣΗ**

**1. Η κρίση και οι απώλειες της Αυτοκρατορίας κατά τον 11ο αιώνα (1025-1081) (Συνοπτικά)**

Η εσωτερική κρίση

Μετά το θάνατο του Βασιλείου Β' (1025) η βυζαντινή κυβέρνηση πήρε μέτρα που οδήγησαν στη στρατιωτική αποδυνάμωση του Κράτους:

* διάλυση θεμάτων και θεματικών στρατών,
* αντικατάσταση της υποχρεωτικής στρατιωτικής θητείας από μισθοφόρους.

Επιβλήθηκαν δυσβάστακτοι φόροι που οδήγησαν σε εξέγερση του αγροτικού πληθυσμού. Στην Αυτοκρατορία εκδηλώθηκε έντονη πολιτική αστάθεια.

Οι στρατιωτικές αποτυχίες Η στρατιωτική αποδυνάμωση οδήγησε σε στρατιωτικές αποτυχίες

Το 1071 οι Σελτζούκοι Τούρκοι στη μάχη του Ματζικέρτ νίκησαν τα μισθοφορικά στρατεύματα του Βυζαντίου. Σταδιακά συρρικνώθηκε η βυζαντινή παρουσία στη Μικρά Ασία. Το 1071, επίσης, οι Νορμανδοί κατέλαβαν το Μπάρι, το τελευταίο βυζαντινό οχυρό της Ιταλίας. Το γεγονός αυτό σήμανε το τέλος της βυζαντινής Ιταλίας. Από το θάνατο του Βασιλείου Β' έως την άνοδο στο θρόνο της δυναστείας των Κομνηνών σημειώνεται σοβαρή υποχώρηση της βυζαντινής δύναμης.

Επισημάνσεις

* Η Βυζαντινή Εποποιία, δηλαδή οι επικοί αγώνες και η επέκταση των κατακτήσεων κατά το 10ο αι., επέφερε την επανάπαυση στους Βυζαντινούς και τους δημιούργησε το αίσθημα του αιώνιου νικητή.
* Η επανάπαυση και η έπαρση έφεραν με τη σειρά τους την εξαθλίωση. Τη σταδιακή διάλυση των θεματικών στρατών ακολούθησε η συνολική στρατιωτική αποδυνάμωση.
* Οι Σελτζούκοι Τούρκοι σημειώνουν αποφασιστική νίκη σε βάρος του βυζαντινού στρατού και απειλούν πλέον την Αυτοκρατορία στην Ανατολή.
* Οι Νορμανδοί αφαιρούν από το Βυζάντιο τις τελευταίες ιταλικές του κτήσεις.