**ΚΕΦΑΛΑΙΟ ΙV: ΠΕΡΙΟΔΟΣ ΤΗΣ ΚΡΙΣΗΣ ΤΟΥ ΒΥΖΑΝΤΙΟΥ (1025 - 1453)**

**Α. Η ΕΞΑΣΘΕΝΗΣΗ ΤΟΥ ΒΥΖΑΝΤΙΟΥ ΚΑΙ ΤΟ ΣΧΙΣΜΑ ΜΕ ΤΗ ΔΥΣΗ**

**2. Οι Κομνηνοί και η μερική αναδιοργάνωση της Αυτοκρατορίας**

Κατάσταση της αυτοκρατορίας

Όταν ο Αλέξιος Α' Κομνηνός ανέβηκε στο θρόνο, το Βυζάντιο αντιμετώπιζε μεγάλες εξωτερικές απειλές. Οι Νορμανδοί απειλούν τις ακτές της Ηπείρου. Οι Κουμάνοι-Πατζινάκες λεηλατούν τα Βαλκάνια. Οι Σελτζούκοι Τούρκοι κατακτούν μέρος της Μικράς Ασίας.

Εσωτερική πολιτική

Οι Κομνηνοί εφάρμοσαν το θεσμό της **Πρόνοιας**, ενισχύοντας τους ευγενείς. Παραχωρούσαν, δηλαδή, στους ευγενείς αγροκτήματα και φορολογικά έσοδα με αντάλλαγμα την παροχή στρατιωτικών υπηρεσιών. Οι ευγενείς αυτοί ονομάστηκαν **προνοιάριοι** ή στρατιώτες. Οι απλοί αγρότες βυθίστηκαν στη φτώχεια.

Εξωτερικές επιτυχίες

Ο Αλέξιος Α’: Ανακατέλαβε πόλεις της Μικράς Ασίας (Σμύρνη, Νίκαια κ.ά.) εκμεταλλευόμενος με επιδέξιο τρόπο τις συμφωνίες που υπέγραψε με τους αρχηγούς των Σταυροφόρων.

Ο Iωάvvnς Κομνηνός: Κατέλαβε διάφορα ξένα κρατίδια στη Μικρά Ασία. Έφτασε μέχρι την Αντιόχεια. Επέβαλε την κυριαρχία του Βυζαντίου στους Σέρβους.

Εμμανουήλ Α’ Κομνηνός: Ακολούθησε φιλοδυτική εσωτερική πολιτική. Συνέχισε τις εκστρατείες ενάντια στους Σελτζούκους στη Μικρά Ασία. Σύναψε συνθήκη ειρήνης με τους Ούγγρους και ταπείνωσε τους Σέρβους.

Η στρατιωτική κατάρρευση

* Ο Εμμανουήλ Α’ έκανε παράτολμες εκστρατείες στην Ιταλία. Το γεγονός αυτό ενθάρρυνε τους Σελτζούκους για επιθέσεις εναντίον των εδαφών του Βυζαντίου.
* Ο βυζαντινός στρατός συντρίφθηκε στο Μυριοκέφαλο της Φρυγίας (1176). Η ήττα αυτή παγίωσε την παρουσία των Σελτζούκων Τούρκων στη Μικρά Ασία.
* Σταδιακά μειώθηκε ο χριστιανικός πληθυσμός, λόγω της πείνας, των ασθενειών και της φυγής των Χριστιανών σε γειτονικές περιοχές.
* Οι επαρχίες της Μικράς Ασίας σταδιακά εξισλαμίστηκαν (οι κάτοικοι πλέον ήταν Μουσουλμάνοι).

Επισημάνσεις

* Η στρατιωτική ανασυγκρότηση της Αυτοκρατορίας βασίστηκε στο θεσμό της Πρόνοιας.
* Οι συμφωνίες που πραγματοποίησαν οι Κομνηνοί με τους σταυροφόρους οδήγησαν στην αποκατάσταση της βυζαντινής κυριαρχίας στη Μικρά Ασία.
* Η ήττα των Βυζαντινών στο Μυριοκέφαλο της Φρυγίας είχε ως αποτέλεσμα την εδραίωση της κυριαρχίας των Σελτζούκων Τούρκων στη Μικρά Ασία.
* Η εθνολογική σύσταση της περιοχής άλλαξε λόγω του εξισλαμισμού και της φυγής των Χριστιανών.