**ΚΕΦΑΛΑΙΟ ΙV: ΠΕΡΙΟΔΟΣ ΤΗΣ ΚΡΙΣΗΣ ΤΟΥ ΒΥΖΑΝΤΙΟΥ (1025 - 1453)**

**Β. ΟΙ ΣΤΑΥΡΟΦΟΡΙΕΣ ΚΑΙ ΟΙ ΣΥΝΕΠΕΙΣ ΤΟΥΣ ΓΙΑ ΤΟ ΒΥΖΑΝΤΙΟ**

**ΚΕΦΑΛΑΙΟ ΙV: ΠΕΡΙΟΔΟΣ ΤΗΣ ΚΡΙΣΗΣ ΤΟΥ ΒΥΖΑΝΤΙΟΥ (1025 - 1453)**

**Β. ΟΙ ΣΤΑΥΡΟΦΟΡΙΕΣ ΚΑΙ ΟΙ ΣΥΝΕΠΕΙΣ ΤΟΥΣ ΓΙΑ ΤΟ ΒΥΖΑΝΤΙΟ**

**1. Οι σταυροφορίες και η πρώτη άλωση της Πόλης**

**Ερωτήσεις**

**Ποιες ιδέες και ποιοι παράγοντες επηρέασαν τη γένεση της σταυροφορικής κίνησης;**

Η σταυροφορική ιδέα γεννήθηκε στη διάρκεια του 11ου αι. Στη διαμόρφωση αυτής της κίνησης συνέβαλαν η ιδέα των προσκυνημάτων και η ιδέα της απελευθέρωσης των Αγίων Τόπων και του Πανάγιου Τάφου από τους απίστουc (Μουσουλμάνους).

Οι παράγοντες που οδήγησαν στη διαμόρφωση της σταυροφορικής ιδέας ήταν τα οικονομικά προβλήματα της Δύσης, η επιστολή για παροχή βοήθειας που έστει­λε ο Αλέξιος Α' στους ηγέτες της Δύσης καθώς και η ύπαρξη φημών για τη διάπραξη βιαιοτήτων από τους Τούρκους σε βάρος των Χριστιανών προσκυνητών.

**Πώς φέρθηκε στους σταυροφόρους ο Αλέξιος Α' και τι οφέλη εξασφάλισε για το κράτος του;**

Ο αυτοκράτορας Αλέξιος Α' «αξιοποίησε» με τον καλύτερο δυνατό τρόπο το ενδιαφέρον της Δύσης για τους Αγίους Τόπους. Με συνεχιζόμενες αποστολές πρέσβεων στον πάπα και τους ηγεμόνες της Δύσης, τους παρακινούσε να ξεκινήσουν εκστρατεία για την απελευθέρωση των Αγίων Τόπων από τους Τούρκους. Για την πραγματοποίηση του σκοπού τους θα τους ενίσχυε με τρόφιμα, όπλα και πλοία, με τον όρο να επιστρέψουν στο Βυζάντιο τις παλαιότερες κτήσεις του που θα ανακτούσαν οι σταυροφόροι από τους Τούρκους. Η συμφωνία αυτή είχε θετικά αποτελέσματα για το Βυζάντιο, αφού μπόρεσε να αποκαταστήσει την κυριαρχία του στη Δυτική Μικρά Ασία.

**Τι περιλάμβανε η συμφωνία που κλείστηκε μεταξύ των Αγγέλων αφενός και των σταυροφόρων και των Βενετών αφετέρου;**

Η συμφωνία περιλάμβανε τις ακόλουθες υποχρεώσεις: Οι Βενετοί και οι σταυροφόροι θα βοηθούσαν τους Αγγέλους να ανακτήσουν το θρόνο τους και οι Άγγελοι θα υπέτασσαν το πατριαρχείο Κωνσταντινούπολης στην Εκκλησία της Ρώμης. Παράλληλα, θα χορηγούσαν χρήματα και τροφές στους σταυροφόρους-Επίσης, θα ενίσχυαν τη σχεδιαζόμενη εκστρατεία των σταυροφόρων στην Αίγυπτο με στρατό ή χρήματα.

**Με βάση το παρακάτω απόσπασμα και τις ιστορικές σας γνώσεις να παρουσιάσετε τις συνέπειες της κατάκτησης της Κωνσταντινούπολης από τους Λατίνους.**

*Η άλωση της Κωνσταντινούπολης από τους Λατίνους*

*Ο Αλέξιος Δούκας βασίλεψε δύο μήνες. Τότε οι Λατίνοι άρχισαν να γίνονται πιο ξεδιάντροποι και να πολιορκούν στα φανερά αυτήν που κάποτε ήταν βασίλισσα των πόλεων. Το σχέδιό τους έγινε σύντομα πραγματικότητα και η βασίλισσα των πόλεων αιχμαλωτίστηκε και η κυρία έγινε δούλα και η πάμπλουτη πάμφτωχη. Και βεβηλώθηκαν, αλίμονο, τα άγια και οι άγιες εικόνες πατήθηκαν χάμω, οι ιεροί ναοί έγιναν στάβλοι, κοντολογίς η κόρη της Σιών κατάντησε σαν μια καλύβα στον αμπελώνα και σαν την καλύβα του φύλακα στο μποστάνι, χωρίς κανένα καλό, γεμάτη κάθε είδους συμφορές.*

Χρονικό, στο Peter Σchreiner, Die Byzantiniςchen Kleinchroniken (Τα βυζαντινά βρακί, χρονικά), τόμ. Ι, Βιέννη 1975-1979, σελ. 151 (μτφρ. από τα γερμανικά Α. Αζέλτη

Σύμφωνα με το χρονικογράφο, με την κατάκτησή της από τους Λατίνους, η Κωνσταντινούπολη:

Υπέστη πρώτα απ' όλα μια ηθική ήττα, αφού για πρώτη φορά από την ίδρυσή της η μεγάλη πρωτεύουσα έπεφτε σε ξένα χέρια. Έχασε μεγάλο μέρος του πλούτου της, αφού οι θησαυροί της λεηλατήθηκαν από τους κατακτητές. Βεβηλώθηκαν τα ιερά της Ορθόδοξης Εκκλησίας, αφού οι εισβολείς, μολονότι Χριστιανοί και οι ίδιοι, ποδοπάτησαν τις εικόνες και μετέτρεψαν τους ναούς σε στάβλους. Η Βυζαντινή Αυτοκρατορία διαλύθηκε. Στη θέση της δημιουργήθηκαν μια σειρά από λατινικά και ελληνικά κράτη. Στον ελληνικό χώρο άρχισε η περίοδος της Λατινοκρατίας. Οι κατακτητές έδειξαν υπεροψία και περιφρόνηση προς τους «σχισματικούς Έλληνες, οι οποίοι, με ελάχιστες εξαιρέσεις, αντιστάθηκαν στους Λατίνους.

**Πώς αντιμετώπισαν οι σταυροφόροι την πολιτισμική κληρονομιά στον ελλαδικό χώρο;**

Η συμπεριφορά των σταυροφόρων χαρακτηριζόταν από βιαιότητα και έλλειψη σεβασμού προς κάθε στοιχείο της πολιτισμικής κληρονομιάς του ελλαδικού χώρου. Συγκεκριμένα:

* Οι σταυροφόροι προχώρησαν στην αρπαγή και την καταστροφή έργων τέχνης και χειρογράφων.
* Μεγάλες καταστροφές προκάλεσαν σε πόλεις όπως η Κωνσταντινούπολη, όπου φιλοξενούνταν έργα τέχνης ανυπολόγιστης αξίας. Επίσης, κατέστρεψαν τα κλασικά έργα τέχνης που υπήρχαν σε αυτή ή τα έλιωσαν για να κόψουν νομίσματα από το μέταλλό τους. Ορισμένα μόνο σώθηκαν και μεταφέρθηκαν στη Δύση.
* Ιδιαίτερα μεγάλες καταστροφές υπέστησαν τα χειρόγραφα που φυλάσσονταν εδώ και αιώνες και είχαν αξιοποιηθεί από λόγιους, όπως ο πατριάρχης Φώτιος. Ελάχιστα μόνο διασώθηκαν από την καταστροφή και διατηρήθηκαν μέχρι την Αναγέννηση.