**ΚΕΦΑΛΑΙΟ ΙV: ΠΕΡΙΟΔΟΣ ΤΗΣ ΚΡΙΣΗΣ ΤΟΥ ΒΥΖΑΝΤΙΟΥ (1025 - 1453)**

**Β. ΟΙ ΣΤΑΥΡΟΦΟΡΙΕΣ ΚΑΙ ΟΙ ΣΥΝΕΠΕΙΣ ΤΟΥΣ ΓΙΑ ΤΟ ΒΥΖΑΝΤΙΟ**

**ΚΕΦΑΛΑΙΟ ΙV: ΠΕΡΙΟΔΟΣ ΤΗΣ ΚΡΙΣΗΣ ΤΟΥ ΒΥΖΑΝΤΙΟΥ (1025 - 1453)**

**Β. ΟΙ ΣΤΑΥΡΟΦΟΡΙΕΣ ΚΑΙ ΟΙ ΣΥΝΕΠΕΙΣ ΤΟΥΣ ΓΙΑ ΤΟ ΒΥΖΑΝΤΙΟ**

**2. Η Περίοδος της Λατινοκρατίας και τα ελληνικά κράτη**

Τα λατινικά κράτη

Μετά την άλωση της Κωνσταντινούπολης ένα μεγάλο μέρος των κτήσεων της Βυζαντινής Αυτοκρατορίας διανεμήθηκε από τους σταυροφόρους. Οι Βενετοί πήραν το μεγαλύτερο μέρος της Κωνσταντινούπολης, τα νησιά του Αιγαίου και του Ιονίου πελάγους.

Στα εδάφη της Βυζαντινής Αυτοκρατορίας δημιουργήθηκε μια σειρά λατινικών βασιλείων που ήταν εξαρτημένα μεταξύ τους:

* Αυτοκρατορία της Κωνσταντινούπολης (Βαλδουίνος της Φλάνδρας),
* Βασίλειο της Θεσσαλονίκης (περιλάμβανε θρακικά και μακεδονικά εδάφη),
* Δουκάτο των Αθηνών,
* Ηγεμονία της Αχαίας (από το (3ασίλειο αυτό δημιουργήθηκε το Δεσποτάτο του Μυστρά).

Τα ελληνικά κράτη

Μετά την άλωση της Κωνσταντινούπολης από τους Δυτικούς δημιουργήθηκαν τρία ελληνικά κράτη:

* Η Αυτοκρατορία της Τραπεζούντας, που εκτεινόταν στις νοτιοανατολικές ακτές του Εύξεινου πόντου.
* Η Αυτοκρατορία της Νίκαιας, που εκτεινόταν στο βορειοδυτικό τμήμα της Μικράς Ασίας.
* Το Κράτος της Ηπείρου, που περιλάμβανε την Ήπειρο και την Αιτωλοακαρνανία.

Το ισχυρότερο από τα τρία ήταν η Αυτοκρατορία της Νικαίας.

Οι Βυζαντινοί (Αυτοκρατορία της Νίκαιας) συνέτριψαν στη μάχη της Πελαγονίας (1259) τους Φράγκους. Ως αποτέλεσμα, τους παραχωρήθηκαν τα κάστρα Μάνη, Γεράκι, Μονεμβασία και Μυστράς.

Τα κάστρα αυτά αποτέλεσαν τον πυρήνα ενός κράτους που απορρόφησε φραγκικές κτήσεις και εξελίχθηκε στο Δεσποτάτο του Μυστρά. Ο κυβερνήτης του (δεσπότης) ήταν αδερφός του Βυζαντινού αυτοκράτορα.

Λατίνοι και Έλληνες

Οι Δυτικοί (Λατίνοι) έδειξαν υπεροψία και περιφρόνηση για τους Έλληνες.

Οι Έλληνες αντιστάθηκαν αποφασιστικά στους Λατίνους.

Νέα ιδεολογία και ανάκτηση της Πόλης

Η Αυτοκρατορία της Νίκαιας πέτυχε την ανακατάληψη της Κωνσταντινούπολης (1261) και την ανασύσταση της Βυζαντινής Αυτοκρατορίας.

Μετά την άλωση της Κωνσταντινούπολης από τους Λατίνους αρχίζει να διαμορφώνεται το εθνικό αίσθημα του Ελληνισμού. Αρχαία ελληνική κληρονομιά και χριστιανική πίστη συμβιβάζονται στη συνείδησή του.

**Υπενθύμιση**

Οι Βενετοί έθεσαν κάτω από τον έλεγχό τους τα σημαντικότερα λιμάνια και νησιά του Αιγαίου και του Ιονίου πελάγους.

Οι Λατίνοι κατακτητές αντιμετώπισαν με υπεροψία τους Έλληνες.

Η άλωση της Κωνσταντινούπολης από τους Λατίνους συνέβαλε στην αφύπνιση του εθνικού αισθήματος στον Ελληνισμό.