**ΚΕΦΑΛΑΙΟ VΙ: Η ΜΕΣΑΙΩΝΙΚΗ ΕΥΡΩΠΗ**

**Η ΕΞΕΛΙΞΗ ΤΗΣ ΜΕΣΑΙΩΝΙΚΗΣ ΕΥΡΩΠΗΣ ΜΕΤΑ ΤΗ ΜΕΤΑΝΑΣΤΕΥΣΗ ΤΩΝ ΛΑΩΝ (5oς-10oς αι.)**

**2. Ο Καρλομάγνος (768-814) και η εποχή του**

Διαδέχθηκε τον Πιπίνο το Βραχύ και μετέτρεψε το Φραγκικό Βασίλειο σε πανίσχυρο χριστιανικό κράτος. Το 800 στέφθηκε στη Ρώμη από τον πάπα αυτοκράτορας του Ρωμαϊκού Κράτους. Αυτό προκάλεσε την αντίδραση των Βυζαντινών, διότι θεωρούσαν τον αυτοκράτορά τους ως το μοναδικό κληρονόμο της Ρωμαϊκής Αυτοκρατορίας.

Επέλεξε ως πρωτεύουσά του την πόλη Αιξ-Λα Σαπέλ. Οργάνωσε τους πολιτικούς και διοικητικούς θεσμούς του Βασιλείου του συνδυάζοντας τη ρωμαϊκή παράδοση και τα γερμανικά έθιμα.

Χάρη στην τάξη και την οργάνωση στο Κράτος του βελτιώθηκε η οικονομία με: αύξηση της αγροτικής παραγωγής, αναθέρμανση του εμπορίου.

Η Συνθήκη του Βερντέν (843)

Οι τρεις διάδοχοι του Καρλομάγνου μοίρασαν την Αυτοκρατορία σε τρία τμήματα, με τη συνθήκη του Βερντέν:

* Το πρώτο τμήμα περιλάμβανε περίπου τη σημερινή Γερμανία.
* Το δεύτερο τμήμα περιλάμβανε περίπου τη σημερινή Γαλλία.
* Το τρίτο τμήμα περιλάμβανε το σημερινό Βέλγιο, την Ελβετία και την κεντρική Ιταλία μέχρι τη Ρώμη.

Η Συνθήκη του Βερντέν: ●Χώρισε την Ευρώπη για πρώτη φορά γλωσσικά. ●Αποτέλεσε την απαρχή της δημιουργίας της νεότερης Ευρώπης.

Νέοι κίνδυνοι για την Ευρώπη:

Σαρακηνοί επιτίθενται στα παράλια της Μεσογείου.

Μαγυάροι (Ούγγροι) επιτίθενται σε μεγάλα τμήματα της Δυτικής Ευρώπης.

Νορμανδοί ή Βίκινγκς αιφνιδιάζουν την Ευρώπη με επιδρομές και εγκαθίστανται στα εδάφη της.

Η Καρολίδεια Αναγέννηση

Έτσι ονομάστηκε η μεγάλη άνθηση των γραμμάτων και των τεχνών κατά τη βασιλεία του Καρλομάγνου και των διαδόχων του.

Για να οργανωθεί το κράτος, ήταν απαραίτητα ικανά στελέχη, όπως γραφείς, αντιγραφείς και δάσκαλοι.

Καθώς τις παραπάνω δραστηριότητες τις ασκούσαν κληρικοί, ο Καρλομάγνος προχώρησε σε εκκλησιαστικές μεταρρυθμίσεις και σε προσπάθειες βελτίωσης του μορφωτικού επιπέδου του κλήρου. Επίσης, προσκλήθηκαν διάσημοι λόγιοι και δάσκαλοι από την Ιρλανδία και την Αγγλία. Στην Ανακτορική Ακαδημία και στα μοναστήρια γινόταν συστηματική αντιγραφή βιβλίων. Για το σκοπό αυτό καθιερώθηκε η ευανάγνωστη καρολίδεια γραφή. Ο αυτοκράτορας διέταξε να λειτουργούν σχολεία σε κάθε επισκοπή και μοναστήρι.

Στα σχολεία διδάσκονταν κυρίως: γραφή και ανάγνωση, γραμματική, ρητορική, αριθμητική.

Αναπτύχθηκαν ιδιαίτερα οι εξής τέχνες, με βυζαντινές επιδράσεις: αρχιτεκτονική, γλυπτική, ζωγραφική, μικροτεχνία, μικρογραφία χειρογράφων.