**3. Η βασιλεία του Μιχαήλ Γ’ και η αυγή της Νέας Εποχής**

Έναρξη της Νέας Εποχής

Η ανάπτυξη της δύναμης του Βυζαντίου άρχισε επί Μιχαήλ Γ' (842-867) και κορυφώθηκε επί της Μακεδονικής Δυναστείας (867-1025).

Η περίοδος της Εικονομαχίας τερματίστηκε το 843.

Σημαντικό πρόσωπο για τη διοίκηση ήταν ο Καίσαρ Βάρδας (αδελφός της Θεοδώρας, μητέρας του Μιχαήλ Γ’. Ασκούσε ουσιαστικά την εξουσία λόγω της μικρής ηλικίας του αυτοκράτορα (3 ετών) όταν αυτός ανέβηκε στο θρόνο.)

Ίδρυση της Σχολής της Μαγναύρας

Κορυφαίο εκπαιδευτικό γεγονός υπήρξε η ίδρυση της Σχολής της Μαγναύρας. Τη διεύθυνε ο Λέων Φιλόσοφος ή Μαθηματικός. Περιλάμβανε τέσσερις σχολές (Φιλοσοφίας, Γεωμετρίας, Αστρονομίας, Γραμματικής).

Ενδιαφέρον για τους κλασικούς: Οι λόγιοι στρέφονται στην αναζήτηση, συλλογή, μελέτη και αντιγραφή χειρογράφων της αρχαίας γραμματείας.

Ο πιο αξιόλογος λόγιος ήταν ο **Φώτιος**. Έγραψε τη *Μυριόβιβλο* (με τριακόσια φιλολογικά δοκίμια), λεξικό, ομιλίες, θεολογικά έργα. Ως πατριάρχης συνέβαλε καθοριστικά στον εκχριστιανισμό των Σλάβων.

Οι Αραβικοί πόλεμοι και επική ποίηση

Ως τα μέσα του 9ου αι. οι Άραβες λεηλατούσαν τις μικρασιατικές επαρχίες με κορύφωμα την άλωση του Αμορίου (838). Ο αυτοκράτορας **Θεόφιλος** προσπάθησε να κινητοποιήσει όλους τους Χριστιανούς κατά του Ισλάμ. Η βυζαντινή αντεπίθεση έφερε τη νίκη (863)

Ο αγώνας κατά των Αράβων τροφοδότησε τη **βυζαντινή επική ποίηση**, (= τα **ακριτικά τραγούδια**) που: εξυμνούν τους αγώνες των ακριτών και κυρίως του Διγενή Ακρίτα. Τα έψαλλαν τραγουδιστές περιφερόμενοι. Αποτελούν τα εξοχότερα δείγματα της δημώδους ή λαϊκότροπης λογοτεχνίας του Βυζαντίου.